ദേവ്യപരാധക്ഷമാപനസ്തോത്രം
ന മന്ത്രം നോ യന്ത്രം തദപി ച ന ജാനേ സ്തുതിമഹോ
ന ചാഹ്വാനം ധ്യാനം തദപി ച ന ജാനേ സ്തുതികഥാഃ   
   ന ജാനേ മുദ്രാസ്തേ തദപി ച ന ജാനേ വിലപനം
പരം ജാനേ മാതസ്ത്വദനുസരണം ക്ലേശഹരണം       

   വിധേരജ്ഞാനേന ദ്രവിണവിരഹേണാലസതയാ
വിധേയാശക്യത്വാത്തവ ചരണയോര്യാ ച്യുതിരഭൂത്   
   തദേതത് ക്ഷന്തവ്യം ജനനി സകലോദ്ധാരിണി ശിവേ
കുപുത്രോ ജായേത ക്വചിദപി കുമാതാ ന ഭവതി       

   പൃഥിവ്യാം പുത്രാസ്തേ ജനനി ബഹവഃ സന്തി സരലാഃ
പരം തേഷാം മധ്യേ വിരലതരലോƒ ഹം തവ സുതഃ   
   മദീയോƒ യം ത്യാഗഃ സമുചിതമിദം നോ തവ ശിവേ
കുപുത്രോ ജായേത ക്വചിദപി കുമാതാ ന ഭവതി       

   ജഗന്മാതർമാതസ്തവ ചരണസേവാ ന രചിതാ
ന വാ ദത്തം ദേവി ദ്രവിണമപി ഭൂയസ്തവ മയാ   
   തഥാപി ത്വം സ്നേഹം മയി നിരുപമം യത്പ്രകുരുഷേ
കുപുത്രോ ജായേത ക്വചിദപി കുമാതാ ന ഭവതി       

   പരിത്യക്താ ദേവാ വിവിധവിധസേവാകുലതയാ
മയാ പഞ്ചാ ശീതേരധികമപനീതേ തു വയസി   
   ഇദാനീം ചേന്മാതസ്തവ യദി കൃപാ നാപി ഭവിതാ
നിരാലംബോ ലംബോദരജനനി കം യാമി ശരണം       

   ശ്വപാകോ ജൽപാകോ ഭവതി മധുപാകോപമഗിരാ
നിരാതങ്കോ രങ്കോ വിഹരതി ചിരം കോടികനകൈഃ   
   തവാപർണേ കർണേ വിശതി മനു വർണേ ഫലമിദം
ജനഃ കോ ജാനീതേ ജനനി ജനനീയം ജപവിധൗ       

   ചിതാഭസ്മാലേപോ ഗരലമശനം ദിക്പടധരോ
ജടാധാരീ കണ്ഠേ ഭുജഗപതിഹാരീ പശുപതിഃ   
   കപാലീ ഭൂതേശോ ഭജതി ജഗദീശൈകപദവീം
ഭവാനി ത്വത്പാണിഗ്രഹണപരിപാടീഫലമിദം       

   ന മോക്ഷസ്യാകാങ്ക്ഷാ ഭവവിഭവവാഞ്ഛാപി ച ന മേ
ന വിജ്ഞാനാപേക്ഷാ ശശിമുഖി സുഖേച്ഛാപി ന പുനഃ   
   അതസ്ത്വാം സംയാചേ ജനനി ജനനം യാതു മമ വൈ
മൃഡാനീ രുദ്രാണീ ശിവ ശിവ ഭവാനീതി ജപതഃ       

   നാരാധിതാസി വിധിനാ വിവിധോപചാരൈഃ
കിം രുക്ഷചിന്തനപരൈർന കൃതം വചോഭിഃ   
   ശ്യാമേ ത്വമേവ യദി കിഞ്ചന മയ്യനാഥേ
ധത്സേ കൃപാമുചിതമംബ പരം തവൈവ       

   ആപത്സു മഗ്നഃ സ്മരണം ത്വദീയം
കരോമി ദുർഗേ കരുണാർണവേശി   
   നൈതച്ഛഠത്വം മമ ഭാവയേഥാഃ
ക്ഷുധാതൃഷാർതാ ജനനീം സ്മരന്തി       

   ജഗദംബ വിചിത്ര മത്ര കിം
പരിപൂർണാ കരുണാസ്തി ചേന്മയി   
   അപരാധപരമ്പരാപരം
ന ഹി മാതാ സമുപേക്ഷതേ സുതം       

മത്സമഃ പാതകീ നാസ്തി പാപഘ്നീ ത്വത്സമാ ന ഹി   
ഏവം ജ്ഞാത്വാ മഹാദേവി യഥായോഗ്യം തഥാ കുരു       

ശങ്കരാചാര്യരുടെ സ്തോത്രകൃതികൾ